་ཤ་ཀུ་ ཤ་པ་ཀརྨ་པ་ཐཱ་ནི་རྡེ་ཤ། བོད་སྐད་དུ།
དགེ་བ་བཅུའི་ལས་ཀྱི་ལམ་བསྟན་པ། ། དཀོན་མཆོག་གསུམ་ལ་ཕྱག་འཚལ་
ལོ། ། དགེ་བ་བཅུ་པོ་འདི་དག་ནི་མངོན་པར་མཐོ་བ་དང་ངེས་པར་ལེགས་པ་
ཐམས་ཅད་ཀྱི་རྒྱུ་ཡིན་པས་ན། ། སངས་རྒྱས་ཀྱི་སློབ་པ་དག་གིས་འདི་ལྟར་
བསླབ་པར་བྱའོ། ། དེ་ལ་དགེ་བ་བཅུ་གང་ཞེ་ན། ། ལུས་ཀྱི་ལས་ནི་རྣམ་པ་
གསུམ་སྟེ། ། སྲོག་མི་གཅོད་པ་དང་། མ་བྱིན་པར་མི་ལེན་པ་དང་། །
འདོད་པས་ལོག་པར་མི་གཡེམ་པའོ། ། ངག་གི་ལས་ནི་རྣམ་པ་བཞི་སྟེ། །
བརྫུན་མི་སྨྲ་བ་དང་། ། ཕྲ་མ་མི་སྨྲ་བ་དང༌། ། ཚིག་རྩུབ་མོ་མི་སྨྲ་བ་དང་། །
ཚིག་འཁྱལ་པ་མི་སྨྲ་བའོ། ། ཡིད་ཀྱི་ལས་རྣམ་པ་གསུམ་སྟེ། ། བརྣབ་སེམས་
སྤང་བ་དང་། གནོད་སེམས་སྤང་བ་དང་། ལོག་པར་ལྟ་བ་སྤང་བའོ། ། དེ་
ཡང་མི་དགེ་བཅུ་སྤངས་པ་ནི་དགེ་བ་བཅུ་ཡིན་པས། ། སྤང་བར་བྱ་བ་བཅུ་
བརྗོད་པར་བྱ་སྟེ། ། དེ་ནི་བྱང་ཆུབ་ སེམས་དཔའ་ སྡེ་སྣོད་ལས་ཇི་སྐད་དུ།
སྲོག་གཅོད་པ་ཡི་སེམས་ཅན་དང་། ། གཞན་གྱི་ནོར་ལ་འཕྲོག་པ་དང་། །
འདོད་པས་ ལོག་ པར་ གཡེམ་ པ་ དང་། ། སེམས་ ཅན་ དམྱལ་ བའི་ བར་ དུ་
འགྲོ། ། དབྱེན་བྱེད་ པ་ དང་ ཚིག་རྩུབ་དང་། ། བརྫུན་དུ་སྨྲ་ ཞིང་ མི་ སྡོམ་
དང་། ། བྱིས་ པ་ འཁྱལ་ པར་ སྨྲ་ བ་ རྣམས། ། སོ་ སོའི་ སྐྱེ་ བ་ བསླུ་ བས་
བཅིངས། ། གཞན་གྱིས་སྤྱོད་ལ་བརྣབ་སེམས་དང་། ། གནོད་སེམས་དག་ནི་
མང་བ་དང་། ། མི་གང་ལྟ་བ་ལོག་ཞུགས་པ། ། ངན་འགྲོ་དག་ཏུ་འགྲོ་བར་
འགྱུར། ། ལུས་ཀྱི་སྡིག་པ་རྣམ་གསུམ་དང་། ། ངག་ གི་ སྡིག་ པ་ རྣམ་བཞི་
225

དང་། ། ཡིད་ཀྱི་སྡིག་པ་རྣམ་གསུམ་ནི། ། སྡིག་བྱེད་པ་དག་རབ་ཏུ་བྱེད། །
སྡིག་པའི་ལས་རྣམས་བྱས་པས་ན། ། དེ་ཕྱིར་ངན་འགྲོར་འགྲོ་བར་འགྱུར། །
ཅི་ནས་ངན་འགྲོར་མི་གཏོང་བར། ། བསྐྱབ་པའི་ཕྱིར་ནི་རབ་ཏུ་འབྱུང་། །
ཞེས་བཅོམ་ལྡན་འདས་ཀྱིས་རབ་ཏུ་གསུངས་པ་དག་གོ ། ཇི་ལྟར་ན་ཉེས་པ་
དེ་དག་རྫོགས་པར་འགྱུར་ཞེ་ན། ། སྲོག་གཅོད་པ་ནི་གཞི་སེམས་ཅན་ཡིན་པ་
དང་། ། དེར་འདུ་ཤེས་པ་དང་། ། བསད་པར་བསམས་པ་དང་། ། སྦྱོར་བ་
བྱས་པ་དང་། ། སྦྱོར་བ་བྱས་པ་དེ་ཉིད་ཀྱི་ཚེའམ། གཞན་གྱི་ཚེ་ཤི་བ་ཞེས་པ་
ཡན་ལག་ལྔས་རྫོགས་པར་འགྱུར་རོ། ། མ་ཤི་བར་འགྱོད་པ་ལས་ཤི་བ་ལ་ནི་
སྨད་དོ། ། སྨྱོས་པ་དང་། ། སེམས་འཁྲུགས་པ་དང་། ། ཚོར་བས་གཟིར་བ་
ལ་ཉེས་པ་མེད་པ་ཐམས་ཅད་ལ་སྦྱོར་རོ། ། མ་བྱིན་པར་ལེན་པ་ནི་ཡན་ལག་
བཞིས་རྫོགས་པར་འགྱུར་ཏེ། ། བླང་བར་བྱ་བ་གཞན་གྱིས་ཡོངས་སུ་བཟུང་
བར་འགྱུར་བ་ཡིན་པ་དང་། ། དེར་འདུ་ཤེས་པ་དང་། ། རྐུ་བར་བསམས་པ་
དང་། ། གནས་ནས་སྤོས་པའོ། ། འདོད་པས་ལོག་པར་གཡེམ་པ་ནི་རྣམ་པར་
བདུན་ཏེ། ། བདག་ཉིད་ལས་བྱུང་བ་དང་། ། རང་གི་ཆུང་མ་ལས་བྱུང་བ་
དང་། ། ཆུང་མར་མི་རིགས་པ་ཆུང་མ་བྱས་པ་ལས་བྱུང་བ་དང་། ། ཆུང་མ་མ་
ཡིན་པ་ལས་བྱུང་བ་དང༌་། ། སྐྱེས་པ་ལས་བྱུང་བ་དང་། ། དུད་འགྲོ་ལས་བྱུང་
བ་དང་།ཁྱེའུ་དང་བུ་མོ་ལས་བྱུང་བ་དང་། ། དེ་ལ་བདག་ཉིད་ལས་བྱུང་བ་ནི་
མི་རིགས་པའི་ཡུལ་དྲན་པ་ལས་དབང་པོ་ལས་རང་ངམ། ། གཞན་གྱི་ཁུ་བ་
འབྱིན་པའོ། ། རང་གི་ཆུང་ མ་ ལས་ བྱུང་ བ་ ནི་ དུས་ མ་ ཡིན་ པ་ ཉིན་ པར་
དང་། ། བསྙེན་ གནས་ ལ་ གནས་ པ་ དང་། ། ན་ བ་ དང་། ། སྦྲུམ་ མ་
དང་། ། མྱ་ངན་གྱིས་གདུངས་པ་དང་། ། ཟླ་མཚན་དང་ལྡན་པ་དང་། །
བང་མ་སངས་པ་ལ་སོགས་པ་དག་དང་། ། གནས་མ་ཡིན་པ་ཕ་མ་དང་། ། བླ་
མ་ དང་། ། དཀོན་ མཆོག་ དང་། ། མཆོད་ རྟེན་ ལ་ སོགས་ པའི་ གནས་
226

དང་།
། ཡན་ལག་མ་ཡིན་པ་ཁ་དང་བཤང་བའི་ལམ་དང་ལྟེ་བ་ལ་སོགས་པ་
སྟེ། ། མདོར་ན་བུད་མེད་ཀྱི་དབང་པོ་ལས་གཞན་པ་ཐམས་ཅད་དོ། ། དེ་
ལྟར་དུས་དང་གནས་དང་། ། ཡན་ལག་མ་ཡིན་པ་དག་ཏུ་རང་གི་ཆུང་མ་ལ་
འཁྲིག་པ་སྤྱོད་པ་ནི་རང་གི་ཆུང་མ་ལས་བྱུང་བའི་འདོད་པས་ལོག་པར་གཡེམ་
པའོ། ། ཆུང་མར་མི་རིགས་པ་ཆུང་མར་བྱས་པ་ལས་བྱུང་བ་ནི། ། ཚངས་
པར་ སྤྱོད་ པའི་ དགེ་ བསྙེན་ མོའམ་ དགེ་ སློང་ མའམ། ། དགེ་ སློབ་ མའམ།
དགེ་ཚུལ་མའམ། ། བསྙེན་གནས་ལ་གནས་པའི་བུད་མེད་ཆུང་མར་བླངས་
ཏེ། ། དེ་དག་མི་དགའ་འམ། ། དགའ་ཡང་རུང་སྟེ། ། སྡོམ་པ་གཏོང་བའི་
རྐྱེན་བྱས་པ་སྟེ། ། འདི་ནི་ཆུང་མར་མི་རིགས་པ། ། ཆུང་མར་བྱས་པ་ལས་
བྱུང་བའོ། ། ཆུང་མ་མ་ཡིན་པ་ལས་བྱུང་བ་ནི་བུད་མེད་གང་ཁྱིམ་ཐབ་གཞན་
གྱིས་བཟུང་བ་དང་། ། རང་གི་བདུན་རྒྱུད་ལས་འདས་པའི་འབྲེལ་པར་གྱུར་བ་
དང་། ། ཆོས་ཀྱི་རྒྱལ་མཚན་ཅན་དང་། སྡོམ་པ་ཅན་དང་། ཕ་མ་དང་།
མིང་པོ་དང་། སྤུན་ཟླ་དང་། རུས་ཆགས་དང་། ཆོ་འབྲང་དུ་སྨོས་པས་
བསྲུངས་པ་དང་། གྱོས་སྒྱུག་དང་། སྐུད་པོ་ལ་སོགས་པ་ཁྱོའི་ཕྱོགས་སྨོས་
པས་བསྲུངས་པ་དང་། མི་མཉམ་པའི་རིགས་དང་ཡོན་ཏན་གྱིས་བསྲུངས་པ།
སྨད་འཚོང་མ་དག་ཀྱང་སྐྱེས་བུ་གཞན་གྱིས་རིན་སྔར་བྱིན་པས་བཟུང་བ་དང་།
སྐྱེས་པ་གཞན་གྱི་ཆུང་མ་དང་འདྲ་བར་བདག་གིར་བྱས་པ་རྣམས་ཏེ། དེ་དག་
དང་འཁྲིག་པ་སྤྱོད་པ་རྣམས་ནི་གཞན་གྱིས་ཚོར་བ་ན་ནི་ཆེས་སྡིག་པ་ཆེ་ལ། །
མ་ཚོར་དུ་ཟིན་ཀྱང་འདོད་པས་ལོག་པར་གཡེམ་པའི་རྣམ་པར་སྨིན་པ་འབྱུང་
ངོ་། །སྐྱེས་པ་ལས་བྱུང་བ་ནི་སྐྱེས་བུ་གཞན་གྱི་ཁ་དང་བཤང་བའི་ལམ་ལ་
སོགས་པར་མཚན་སྦྱོར་བའོ། ། དུད་འགྲོ་ལས་བྱུང་བ་ནི་བ་ལང་དང་། ། ར་
ལུག་དང་རྟ་བོང་ལ་སོགས་པའི་མཚན་དང་། བཤང་བའི་ལམ་ལ་སོགས་པར་
མཚན་སྦྱོར་བའོ། ། ཁྱེའུ་དང་བུ་མོ་ལས་བྱུང་བ་ནི་འཁྲིག་པ་སྤྱད་མི་བཟོད་
227

པའི་ ཁྱེའུ་ དང་ བུ་ མོའི་ ཁ་ དང་ མཚན་ དང་ བཤང་ བའི་ ལམ་ དུ་ མཚན་ སྦྱོར་
བའོ། ། དེ་ལྟར་འདོད་པས་ལོག་པར་གཡེམ་པ་དེ་དག་ནི་ཡན་ལག་གསུམ་གྱིས་
རྫོགས་པར་འགྱུར་ཏེ། དུས་ལ་སོགས་པ་ལ་དེ་དག་ ཏུ་ འདུ་ ཤེས་པ་དང་།
སྦྱོར་བ་བྱས་པ་དང་། རྗེས་སུ་མཐུན་པའི་འཚོ་བ་ཉམས་སུ་མྱོང་བའོ། ། དེ་
ལྟར་དེ་དག་ནི་ལུས་ཀྱི་ཉེས་པར་སྤྱོད་པ་གསུམ་མོ། ། བརྫུན་དུ་སྨྲ་བ་ནི་ཡན་
ལག་གསུམ་གྱི་རྫོགས་པར་འགྱུར་ཏེ། གཞི་མ་ནོར་བར་ཁོང་དུ་ཆུད་པ་དང་།
དེ་ལ་འདུ་ཤེས་བསྒྱུར་བ་དང་། ལོག་པར་སྨྲས་པའོ། ། ཕྲ་མ་ནི་ཡན་ལག་
གཉིས་ཀྱིས་རྫོགས་པར་འགྱུར་ཏེ། དབྱེ་བར་བྱ་བ་སེམས་ ཅན་ ཉིད་ དང་།
དབྱེན་གྱི་ཚིག་སྨྲས་པའོ། ། ཚིག་རྩུབ་མོ་ནི་ཡན་ལག་གཉིས་ཀྱིས་རྫོགས་པར་
འགྱུར་ཏེ། གཞི་སེམས་ཅན་ཡིན་པ་དང་། ཚིག་རྩུབ་མོ་སྨྲས་པའོ། ། ཚིག་
འཁྱལ་པ་ནི་ཡན་ལག་གཉིས་ཀྱིས་རྫོགས་པར་འགྱུར་ཏེ།
ཆོས་དང་མི་ལྡན་པ་
དེར་བསམ་པ་དང་། ཚིག་འཁྱལ་པར་སྨྲས་པའོ། ། དེ་དག་ནི་ངག་གི་ཉེས་
པར་སྤྱོད་པ་བཞིའོ། ། བརྣབ་ སེམས་ ནི་ ཡན་ ལག་ གཉིས་ཀྱིས་རྫོགས་ པར་
འགྱུར་ཏེ། གཞི་ གཞན་ གྱི་ ཡིན་ པ་ དང་། དེ་ ལ་ བརྣབ་ སེམས་ བསྐྱེད་
པའོ། ། གནོད་སེམས་ནི་ཡན་ལག་གཉིས་ཀྱིས་རྫོགས་པར་འགྱུར་ཏེ།
གཞི་
སེམས་ཅན་ཡིན་པ་དང་། དེ་ལ་ཀུན་ནས་མནར་སེམས་པར་གྱུར་པའོ། །
ལོག་པར་ལྟ་བ་ནི་ཡན་ལག་གཉིས་ཀྱི་རྫོགས་པར་འགྱུར་ཏེ།
གཞི་ཕྱིན་ཅི་མ་
ལོག་པ་དང་། དེ་ཉིད་ལ་བསམ་པ་ཕྱིན་ཅི་ལོག་བསྐྱེད་པའོ། ། དེ་དག་ནི་
ཁྱད་པར་གྱི་ཡན་ལག་གོ ། ཐུན་མོང་གི་ཡན་ལག་ནི་སེམས་གཙོ་བོ་ཞེས་
བྱའོ། ། དེ་དག་ནི་ཡིད་ཀྱི་ཉེས་པར་སྤྱོད་པ་གསུམ་མོ། ། དེ་ལྟར་ན་ཀུན་ནས་
སློང་བའི་སེམས་པ་དང༌་། རྗེས་སུ་སྤྱོད་པའི་སྦྱོར་བ་དང་། སྦྱོར་བའི་གཞི་
བསམ་པ་དེ་ཉིད་དང་། སྦྱོར་བའི་འབྲས་བུ་དངོས་གཞི་ཉིད་སྤྱད་པ་དང་།
མཇུག་རྗེས་སུ་ཡི་རང་བ་སྟེ། ཡན་ལག་ལྔ་རྫོགས་པས་ནི་མི་དགེ་བ་གང་ཡང་
228

ལེགས་པར་རྫོགས་པ་ཡིན་ནོ། ། ཐམས་ཅད་མ་ཚང་ན་ནི་ཅུང་ཟད་སྤྱད་པས་
ཅི་རིགས་སུ་སྦྱར་རོ། ། ཅུང་ཟད་དུ་ན་གཞི་མ་ནོར་བ་ཉིད་ནི་ཁ་ཅིག་ཏུ་མ་ངེས་
པར་སྲིད་དོ། ། དེ་ལྟར་མི་དགེ་བ་བཅུ་པོ་དེ་དག་སྤྱད་པའི་འབྲས་བུ་རྒྱ་ཆེར་ནི་
དམ་པའི་ཆོས་དྲན་པ་ཉེ་བར་གཞག་པ་ལས་ཤེས་པར་བྱ་ཞིང་། མདོར་བསྡུས་
པ་ནི་ཇི་སྐད་དུ། བཅོམ་ལྡན་འདས་ཀྱིས་འཕགས་པ་སྡོང་པོ་བཀོད་པ་ལས་
གསུངས་པ། སྲོག་གཅོད་པས་སེམས་ཅན་དམྱལ་བར་ཁྲིད་དོ། ། བྱོལ་སོང་
གི་སྐྱེ་གནས་སུ་ཁྲིད་དོ། ། གཤིན་རྗེའི་འཇིག་རྟེན་དུ་འཁྲིད་དོ། ། དེ་ནས་ཇི་
སྟེ་མིར་སྐྱེས་ན་རྣམ་པར་སྨིན་པ་གཉིས་མངོན་པར་སྒྲུབ་པ་ནི་འདི་ལྟ་སྟེ། ཚེ་
ཐུང་བ་དང་། ནད་མང་བའོ། ། མ་བྱིན་པར་ལེན་པས་ནི་སེམས་ཅན་དམྱལ་
བར་འཁྲིད་དོ། ། བྱོལ་སོང་གི་སྐྱེས་གནས་སུ་ཁྲིད་དོ། ། གཤིན་རྗེའི་འཇིག་
རྟེན་དུ་ཁྲིད་དོ། ། དེ་ནས་ ཅི་སྟེ་མིར་སྐྱེས་ན་ཡང་རྣམ་པར་སྨིན་པ་གཉིས་
མངོན་པར་སྒྲུབ་པ་ནི་འདི་ལྟ་སྟེ། ལོངས་སྤྱོད་ཆུང་བ་དང་། ཐུན་མོང་གི་
ལོངས་སྤྱོད་དུ་འགྱུར་བའོ། ། འདོད་པས་ལོག་པར་གཡེམ་པས་ནི་སེམས་ཅན་
དམྱལ་བར་ཁྲིད་དོ། ། བྱོལ་སོང་གི་སྐྱེ་གནས་སུ་ཁྲིད་དོ། ། གཤིན་རྗེའི་འཇིག་
རྟེན་དུ་ཁྲིད་དོ། ། དེ་ནས་ ཅི་སྟེ་མིར་སྐྱེས་ན་ཡང་རྣམ་པར་སྨིན་ པ་ གཉིས་
མངོན་པར་ སྒྲུབ་ པ་ནི་ འདི་ལྟ་སྟེ། ལྷོད་པ་དང་བཅས་པའི་ ཆུང་ མ་དང་།
གཡོག་འཁོར་མི་བསྲུངས་པའོ། ། བརྫུན་དུ་སྨྲས་པས་ནི་སེམས་ཅན་དམྱལ་
བར་ཁྲིད་དོ། ། བྱོལ་སོང་གི་སྐྱེ་གནས་སུ་ཁྲིད་དོ། ། གཤིན་རྗེའི་འཇིག་རྟེན་
དུ་ཁྲིད་དོ། ། དེ་ནས་ཅི་སྟེ་མིར་སྐྱེས་ན་ཡང་རྣམ་པར་སྨིན་པ་གཉིས་མངོན་
པར་སྒྲུབ་པ་ནི་འདི་ལྟ་སྟེ། སྐུར་པ་མང་བ་དང་། གཞན་གྱིས་བསླུ་བའོ། ཕྲ་
མས་ནི་ སེམས་ ཅན་ དམྱལ་བར་ཁྲིད་དོ། ། བྱོལ་སོང་ གི་ སྐྱེ་ གནས་ སུ་ ཁྲིད་
དོ། ། གཤིན་རྗེའི་འཇིག་རྟེན་དུ་ཁྲིད་དོ། ། དེ་ནས་ཅི་སྟེ་མིར་སྐྱེས་ན་ཡང་
རྣམ་པར་སྨིན་པ་གཉིས་མངོན་པར་སྒྲུབ་པ་ནི་འདི་ལྟ་སྟེ། གཡོག་མི་མཐུན་པ་
229

དང་། གཡོག་ངན་པར་འགྱུར་བའོ།
ཚིག་རྩུབ་པོས་ནི་སེམས་ཅན་དམྱལ་
བར་ཁྲིད་དོ། ། བྱོལ་སོང་གི་སྐྱེ་གནས་སུ་ཁྲིད་དོ། ། གཤིན་རྗེའི་འཇིག་རྟེན་
དུ་ཁྲིད་དོ། ། དེ་ནས་ཅི་སྟེ་མིར་སྐྱེས་ན་ཡང་རྣམ་པར་སྨིན་པ་གཉིས་མངོན་
པར་སྒྲུབ་པ་ནི་འདི་ལྟ་སྟེ།
ཡིད་དུ་མི་འོང་བའི་ཚིག་ཐོས་པ་དང་། འཐབ་
མོའི་ཚིག་ཐོས་པར་འགྱུར་བའོ། ། ངག་འཁྱལ་པས་ནི་སེམས་ཅན་དམྱལ་བར་
ཁྲིད་དོ། ། བྱོལ་སོང་གི་སྐྱེ་གནས་སུ་ཁྲིད་དོ། ། གཤིན་རྗེའི་འཇིག་རྟེན་དུ་
ཁྲིད་དོ། ། དེ་ནས་ཅི་སྟེ་མིར་སྐྱེས་ན་ཡང་རྣམ་པར་སྨིན་པ་གཉིས་ཉེ་བར་སྒྲུབ་
པ་ནི་འདི་ལྟ་སྟེ། ཚིག་མི་བཙུན་པ་དང་། སྤོངས་པ་མང་བའོ། ། བརྣབ་
སེམས་ཀྱིས་ནི་སེམས་ཅན་དམྱལ་བར་ཁྲིད་དོ། ། བྱོལ་སོང་གི་སྐྱེ་གནས་སུ་ཁྲིད་
དོ། །གཤིན་རྗེའི་འཇིག་རྟེན་དུ་ཁྲིད་དོ། ། དེ་ནས་ཅི་སྟེ་མིར་སྐྱེས་ན་ཡང་
རྣམ་པར་སྨིན་པ་གཉིས་ཉེ་བར་སྒྲུབ་པ་ནི་འདི་ལྟ་སྟེ། ཆོག་མི་ཤེས་པ་དང་།
འདོད་པ་ཆེ་བའོ། ། གནོད་སེམས་ཀྱི་ནི་སེམས་ཅན་དམྱལ་བར་ཁྲིད་དོ། །
བྱོལ་སོང་གི་སྐྱེ་གནས་སུ་ཁྲིད་དོ། ། གཤིན་རྗེའི་འཇིག་རྟེན་དུ་ཁྲིད་དོ། ། དེ་
ནས་ཅི་སྟེ་མིར་སྐྱེས་ན་ཡང་རྣམ་པར་སྨིན་པ་གཉིས་མངོན་པར་སྒྲུབ་པ་ནི་འདི་
ལྟ་སྟེ། གནོད་པར་གླགས་ལྟ་བ་དང་ཕ་རོལ་གྱིས་མནར་བའོ། ། ལོག་པར་ལྟ་
བས་ནི་ སེམས་ ཅན་ དམྱལ་ བར་ཁྲིད་དོ། ། བྱོལ་སོང་གི་ སྐྱེ་ གནས་ སུ་ཁྲིད་
དོ། ། གཤིན་རྗེའི་འཇིག་རྟེན་དུ་ཁྲིད་དོ། ། དེ་ནས་ཅི་སྟེ་མིར་སྐྱེས་ན་ཡང་
རྣམ་པར་སྨིན་པ་གཉིས་མངོན་པར་སྒྲུབ་པ་ནི་འདི་ལྟ་སྟེ། ལྟ་བ་ངན་པར་
ལྟུང་བ་དང་། གཡོ་སྒྱུ་ཅན་དུ་འགྱུར་བའོ་ཞེས་གསུངས་ཏེ། དེ་དག་ཀྱང་
མཚོན་པ་སྟེ། མི་དགེ་བཅུ་པོ་འདི་དག་ནི་རེ་རེ་ལ་ཡང་རྣམ་པར་སྨིན་པ་ཡང་
བ་ཤིན་ཏུ་མང་པོ་ཡོད་པར་རིག་པར་བྱའོ། ། དེ་ནི་འདི་དག་གི་ལྕི་བ་ཉིད་
བརྗོད་པར་བྱ་སྟེ། དེ་ནི་འཕགས་པ་དེ་བཞིན་གཤེགས་པའི་མཛོད་ཀྱི་མདོ་
ལས་གསུངས་པ། འོད་གསུངས་ཕ་ཡང་ཡིན་ལ། ། རང་སངས་རྒྱས་ཀྱང་
230

ཡིན་པ་ གསོད་ པ་ གང་ ཡིན་ པ་ འདི་ ནི་ སྲོག་ གཅོད་ པའི་ ནང་ ན་ མ་ རུངས་
པའོ། ། དཀོན་མཆོག་གསུམ་གྱི་དཀོར་འཕྲོག་པ་འདི་ནི་མ་བྱིན་པར་ལེན་པའི་
ནང་ནས་མ་རུངས་པའོ། ། མ་ཡང་ཡིན་ལ་དགྲ་བཅོམ་མ་ཡང་ཡིན་པ་ལ་ཉལ་
པོ་བྱས་པ་འདི་ནི་འདོད་པས་ལོག་པར་གཡེམ་པའི་ནང་ན་མ་རུངས་པའོ། །
དེ་བཞིན་གཤེགས་པ་ལ་སྐུར་པ་འདེབས་པ་འདི་ནི་བརྫུན་དུ་སྨྲ་བའི་ནང་ནས་
མ་རུངས་པའོ། ། དགེ་འདུན་གྱི་དབྱེན་བྱས་པ་འདི་ནི་ཕྲ་མའི་